Helge Jordal

**Helge Jordal** (født 1946) er en norsk skuespiller, kjent for sine tolkninger av *[[Jeppe på Bjerget]]* og hovedrollen i actionfilmen *[[Orions belte (film)|Orions Belte]]* fra 1985 som han vant en Amandapris for. 

Jordal har hatt roller i flere spillefilmer og TV-serier, særlig på 1980-tallet, deriblant som August i filmen *[[Landstrykere (film)|Landstrykere]]*, som var basert på Hamsuns roman med samme tittel, og som «Borr i Bekmørtna» i *[[Nattseilere]]*.

## Liv og virke
Jordal jobbet som bryggesjauer og fikk inspirasjon til senere roller fra western-filmene som var populære på 1960-tallet.

På Fana gymnas spilte han skoleteater i fire-fem år. Han leste med skuespiller Arne Jacobsen og prøvespilte for teatersjef Knut Thomassen.

I 1968 flyttet Jordal til Oslo for å begynne på Statens Teaterhøgskole. Han var én av hundre søkere; bare ti ble tatt inn, og han var den eneste fra Vestlandet. Fra 1968 til 1971 gikk Jordal på teaterskolen, deretter hadde han et praksisår på Trøndelag Teater. Etter året i Trondheim var han skuespiller på Nationaltheatret til 1977.

Hans gjennombrudd i norsk film regnes som *Orions belte*, som var innspilt på Svalbard. For filmen vant han Amandaprisen 1985 i klassen beste mannlige skuespiller.

I 1985 ble han tildelt Amandaprisen i kategorien «Beste skuespiller».

I 2009 fikk han Amandakomiteens ærespris sammen med Kjersti Holmen og Sverre Anker Ousdal, som alle spilte i *Orions belte*, i forbindelse med Amandaprisens 25-årsjubileum.

I januar 2011 fikk han Ivar Medaas-prisen. Komiteens begrunnelse var at den «mener Jordal er en artist som virker i Ivar Medaas sin ånd. Medaas var en mann som tok den lokale kulturen på alvor, og spesielt Nordhordlandskulturen og strilakulturen.» I 2012 mottok Jordal Gammleng-prisen i klassen skuespiller. I 2015 spilte han mot Ingeborg Sundrehagen Raustøl i dramafilmen *[[Høst (film)|Høst]]* og ble for rollen nominert til Kanonprisen 2015 i klassen beste mannlige hovedrolle.

## Filmografi
* 2023 *[[Birk & Magna: Gruvens mørke hemmelighet]]* – Arn
* 2015 *[[Høst (film)|Høst]]*
* 2015 *[[Ingen manns land]]* – gammel mann
* 2014 *[[Bokstrollene]]* – herr Grafse
* 2014 *[[Dragetreneren 2]]* – Steinur Digre (stemme)
* 2011 *[[Tomme Tønner 2|Tomme Tønner 2 – Det Brune Gullet]]* – sirkusdirektør Zorba
* 2010 *[[Dragetreneren]]* – Steinur Digre (stemme)
* 2008 *[[Vegas (film)|Vegas]]* (Reidar)
* 2006 *[[Lotte fra Oppfinnerland]]*
* 2008 *[[Den lille havfruen III]]* – Sebastian/forteller (stemme)
* 2003 *[[Kaptein Sabeltann (tegnefilm)|Kaptein Sabeltann]]* – Glade Gorm (stemme)
* 2002 *[[Sjørøverplaneten]]* – John Silver (stemme)
* 1999 *[[Tsatsiki]]*
* 1997 *[[Glassblåserens barn (film)|Glassblåserens barn]]*
* 1996 *[[Jungeldyret Hugo (film)|Jungeldyret Hugo]]*
* 1995 *[[Sebastian (film)|Sebastian]]*
* 1995 *[[Jomfruene i Riga]]*
* 1993 Rygg i rand, to i spann (TV-serie; NRK)
* 1991 *[[Buicken – store gutter gråter ikke]]*
* 1991 *[[Frida – med hjertet i hånden]]*
* 1991 *[[Kvitebjørn kong Valemon]]*
* 1990 *[[Måker (film)|Måker]]*
* 1989 *[[S/Y Gleden]]*
* 1989 *[[Landstrykere (film)|Landstrykere]]*
* 1989 *[[Den lille havfruen (film)|Den lille havfruen]]* – Sebastian (stemme)
* 1988 *[[Blücher (film fra 1988)|Blücher]]*
* 1987 *[[Hipp Hipp Hurra!]]*
* 1986 *[[Mesterdetektiven Basil Mus]]* – Rottenikken (stemme)
* 1986 *[[Nattseilere]]*
* 1985 *[[Orions belte (film)|Orions belte]]*
* 1981 *[[Løperjenten]]*
* 1980 *[[Nedtur]]*
* 1980 *[[Svart hav]]*
* 1974 *[[Kimen]]*
* 1961 *[[101 dalmatinere – En sjarmør i pels]]* – Obersten (stemme)

## Priser og utmerkelser
* Amandaprisen 1985 i klassen beste mannlige skuespiller for *[[Orions belte (film)|Orions belte]]*
* Nominert til Amandaprisen 1987  i klassen beste mannlige skuespiller for *[[Nattseilere]]*
* Pernillestatuetten 1987
* Utnevnt til Ridder av St. Olavs orden 2006
* Bergen kommunes kunstnerpris 2007
* Amandakomiteens ærespris  under Amandaprisen 2009
* Nominert til Kanonprisen 2009 i klassen beste birolle for *[[Vegas (film)|Vegas]]*
* Ivar Medaas-prisen 2011
* Gammleng-prisen 2012 i klassen skuespiller
* Nominert til Kanonprisen 2015 i klassen beste mannlige hovedrolle for *[[Høst (film)|Høst]]*
* Anders Jahres kulturpris 2016
* Årets bergenser 2016
* Norsk Skuespillerforbunds æresmedlemskap 2016

## Referanser


## Eksterne lenker
* 
*